महाराष्ट्र और उत्तर-पूर्व में आज हो सकती है भारी बारिश, राजस्थान में आंधी की आशंका  
दिल्ली-एनसीआर में आज शाम को आंधी आने के आसार
राजस्थान के बीकानेर में तापमान 47.4 डिग्री सेल्सियस रहा
पंजाब और हरियाणा में बारिश होने के बाद तापमान गिरा
भारतीय मौसम विभाग ने पश्चिम बंगाल , सिक्किम , नगालैंड , मणिपुर , मिजोरम , त्रिपुरा और महाराष्ट्र में छिटपुट स्थानों पर भारी बारिश की आशंका जताई है. उसने कहा है , ‘‘ राजस्थान में कुछ स्थानों पर धूल भरी आंधी चलने की संभावना है. ’’ विभाग की ओर से जारी परामर्श में कहा गया है , ‘‘ उत्तराखंड , उत्तर प्रदेश , मध्य प्रदेश , विदर्भ , छत्तीसगढ़ , झारखंड , पश्चिम बंगाल और सिक्किम , महाराष्ट्र , आंध्र प्रदेश , तेलंगाना , कर्नाटक और ओडिशा में गरज के साथ छींटे पड़ने और धूल भरी आंधी चलने का अनुमान हैं.’’ इसी बीच जोरदार बारिश के कारण हिमाचल प्रदेश में दिन का तापमान कई डिग्री सेल्सियस गिर गया.
(इनपुट भाषा से)